Az olaj miatt szakad a dollár
Az elmúlt néhány hónap elég kemény volt a dollár számára. Bár számos elmélet született arra vonatkozóan, hogy mi okozza valójában a zöldhasú gyengülését, a Credit Suisse elemzõi arra jutottak, hogy az egész mögött az olaj áll.
A dollár index nagyjából 7,5 százalékot gyengült a január közepén tapasztalt csúcsa óta, és majdnem 16 hónapos mélypontra szakadt – írja a Business Insider. Noha számos érdekes és izgalmas elméletet alkottak arról, hogy mi állhat az esés hátterében, a Credit Suisse elemzõi szerint az egészrõl az olaj tehet.

Az olaj odavág

A bank devizastratéga csapata arra jutott, hogy a különbözõ összeesküvés-elméletekkel szemben egyszerûen arról van szó, hogy az olaj árfolyamának visszapattanása megerõsítette az olajexportõr államok fizetõeszközeit.

„Az olajexportõr devizák az elsõdleges mozgatói az amerikai dollár gyengülésének” – foglalta össze a csapat a jelentését. Vagyis a kanadai dollár vagy a mexikói peso sokkal inkább okozza a zöldhasú süllyedését, mint az eurózónában vagy Japánban tapasztalható politikai közeg.

Ezt támasztja alá, hogy a Credit Suisse kimutatása szerint január óta messze a kanadai dollár volt a legnagyobb hatással a dollár index változására, melyet a harmadik helyen álló eurót alig lenyomó mexikói fizetõeszköz követett.

Kanada ereje

A háttérben az áll, hogy az úgynevezett petrodevizák, vagyis az olajexportõrök fizetõeszközei, általában erõsödnek, ha az olaj ára emelkedik. A fekete arany pedig felívelést mutatott az elmúlt néhány hónapban. A WTI típusú nyersolajjal például hordónként 45 dollár körül kereskednek, ami hozzávetõleg 23,5 százalékos erõsödést jelent március 16. óta.

A teljes képhez hozzátartozik azonban, hogy a gyengébb dollár jót tesz a hazai vállalkozásoknak, melyek termékeit más fizetõeszközökben értékesítik. Ennek a jelei pedig már most is érezhetõk. A Reuters tudósítása szerint ugyanis az olyan vállalatok, mint a Whirpool, a Johnson & Johnson vagy a Xerox az elmúlt hetekben jelezték a befektetõik felé, hogy érzik az erõs dollár szorításának enyhülését. Ez pedig elõsegítheti, hogy az év további részében felülmúlják az eredményvárakozásokat és kedvezõbb kilátásokat fogalmazzanak meg.
deviza2016 olaj dollár